《七和披字韵》
宋代·林希逸

意马难调系更驰，空沙莫为拣金披。忘机每笑棋争局，爱礼时看斋白椎。

正月书因王不竞，变风作为教先衰。圣朝可托狂歌乐，况有羊何共和之。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。